Tutlayin akk n ddunit llant d timawiyin, syin ɣer da tennulfa-d tira i dyellan d tamnetilt n unerni n tutlayt deg waṭas n taɣulin. Yal timetti, tessaqdac aṭas n tutlayin yemgaraden ilmend n uẓayar i teṭṭef yal yiwet seg-sent, ɣef waya i nessemgirrid gar tutlayt n tyemmat i yellan  d tutlayt tamezwarut ara dyelmed ugrud ɣer yimawlan-is d twacult-is, yettissin-itt war ma yekcem ɣer uɣerbaz neɣ ma yelmed tajerrumt-is d yilugan-is .3 D tutlayt i yettmaggaren agrud ɣer tlalit-is neɣ uqbel, acku xas ur yettmeslay ara, maca yezga isell-as ɣer yemma-s, ayen i tt-yettaǧǧan tetteẓẓu deg-s, tettuɣal d aḥric deg yiman-is.